विधायक प्रकाश के खिलाफ बेबुनियाद था एफआइआर: आप
राज्य ब्यूरो, नई दिल्ली : आम आदमी पार्टी (आप) के देवली से विधायक प्रकाश जारवाल के खिलाफ दर्ज एफआइआ
राज्य ब्यूरो, नई दिल्ली :
आम आदमी पार्टी (आप) के देवली से विधायक प्रकाश जारवाल के खिलाफ दर्ज एफआइआर को पार्टी ने बेबुनियाद बताया है। बृहस्पतिवार को पार्टी दफ्तर में आयोजित प्रेस वार्ता के दौरान आप नेता अतिशी मार्लेना ने कहा कि आप विधायकों के खिलाफ भाजपा के इशारे पर पुलिस द्वारा झूठे मुकदमा करने का सिलसिला लगातार जारी है। जिसमें हाल ही में देवली से पार्टी के विधायक प्रकाश जारवाल के खिलाफ एक भाजपा की महिला कार्यकर्ता ने झूठे आरोप लगाए और पुलिस ने गलत तरीके से मुकदमा दर्ज कर लिया। मामला अदालत पहुंचा तो पुलिस द्वारा लगाए गए धारा को खारिज कर दिया गया।
उन्होंने कहा कि पार्टी के खिलाफ इस दुर्भावनापूर्ण प्रचार को रोकने के लिए पार्टी कानूनी विकल्पों पर विचार कर रही है। आतिशी ने कहा कि विधायक प्रकाश को अदालत से मिली जमानत पर अदालत के आदेश में स्पष्ट संदेश है कि आरोप बेबुनियाद थे। कितनी बार ऐसा हुआ है कि आम आदमी पार्टी के विधायकों के खिलाफ एफआइआर में पुलिस द्वारा जबरदस्ती धाराएं थोपी गईं और कोर्ट में कुछ घटों के भीतर ही उन आरोपों और धाराओं को रद कर दिया गया। इसके अलावा उन्होंने कहा कि गत माह जिन दो लोगों ने दिल्ली विधानसभा में घुसकर सदन को बाधित करने की कोशिश की थी उन दोनों लोगों को सदन ने अपने विशेषाधिकार का इस्तेमाल करते हुए सजा सुनाई थी। इस मामले को लेकर अदालत में सजा पाए दोनों लोगों ने आम आदमी पार्टी के 10 विधायकों के खिलाफ पीटने का आरोप लगाते हुए हलफनामा दिया था जिसे अदालत ने विचार के लायक भी नहीं समझा। इस हलफनामे का एकमात्र मकसद पिछले महीने विधानसभा की घटना के बारे में झूठे आरोप लगाकर 10 आप विधायकों को अपमान करने का था।
Edited By Jagran
awa_Deva bho_Deva hin_Deva hin_Deva hin_Deva eng_Latn